open-index/open-wikipedia-markdown huggingface dataset:
Ashari Samsudin

**Ashari Samsudin** (lahir 7 Jun 1985) merupakan bekas pemain bola sepak Malaysia. Dia juga pernah bermain untuk Pasukan bola sepak kebangsaan Malaysia.

## Kelab
Ashari diserapkan ke dalam skuad utama Teregganu pada pertandingan Piala Malaysia 2005. Pada perlawanan suku akhir bertemu Kedah, Ashari menjaringkan gol pertamanya di peringkat senior menerusi satu larian solo yang kemudiannya disudahkan dengan rembatan dari jarak 25 meter.

Sepanjang kerjayanya bersama Terengganu, Ashari membuat lebih dari 330 penampilan dan menjaringkan 128 gol dalam semua pertandingan Liga Malaysia (Liga Super, Liga Premier, Piala FA, Piala Malaysia) dan Piala AFC. Ashari turut berjaya memenangi kasut emas dengan 18 jaringan pada musim 2010. Dia turut memenangi Piala FA pada musim 2011 selain muncul naib juara Piala Malaysia pada musim 2011 dan 2018. 

Ashari menyertai Pahang selama semusim pada 2017. Dia membantu Pahang layak ke perlawanan akhir Piala FA 2017 namun Pahang tewas kepada Kedah. Secara keselurahan dia membuat 27 penampilan dan menjaringkan 3 gol dalam semua perlawanan kompetitif bersama Pahang.

## Pasukan kebangsaan
Ashari membuat penampilan pertama bersama pasukan utama kebangsaan ketika bertemu India pada 22 Julai, 2008 di Hyderabad, India. Ashaari menjaringkan gol pertamanya di pentas antarabangsa ketika bertemu Afghanistan pada Pestabola Merdeka 2008 dimana dia menjaringkan dua gol. Ashaari juga mewakili pasukan bawah 23 tahun Malaysia pada kejohanan Piala Antara Benua 2008 di Malaysia.

Pada bulan November 2010, Ashari telah dipanggil oleh jurulatih skuad kebangsaan Malaysia, K. Rajagopal bagi Piala Suzuki AFF 2010. Ashari menjaringkan satu dari tiga gol Malaysia ketika menentang Indonesia di dalam perlawanan akhir pertama yang menyaksikan Malaysia menang 3-0. Pada perlawanan akhir kedua, Ashari menyumbang satu umpanan kepada Safee Sali untuk meletakkan Malaysia 4-0 secara aggregate. Malaysia telah memenangi Piala Suzuki AFF 2010 buat pertama kali di dalam sejarah mereka.

## Pautan Luar
* Skuad Malaysia ke kejohanan Piala Antara Benua 2008 di www.fam.org.my 
* Info Mohd Ashaari Shamsuddin di www.ganusoccer.net.
Badak sumbu hitam

**Badak sumbu hitam** (*Diceros bicornis*) merupakan sejenis Badak Sumbu yang terdapat di timur dan tengah Africa termasuklah di Kenya, Tanzania, Cameroon, Afrika Selatan, Namibia dan Zimbabwe. Walaupun dirujuk sebagai *hitam*, badak ini sebenarnya lebih kelabu/perang/putih warnanya.

## Makanan
Badak Hitam merupakan haiwan maun. Makanan utama Badak Hitam adalah daun dan rumput.

## Pembiakan
Sebagai haiwan mamalia, Badak Hitam membiak dengan cara beranak dan menjaga anaknya sehingga dewasa dan mampu mampu berdikari.

## Pupus
Badak sumbu hitam barat Afrika secara rasminya telah diisytiharkan **pupus** oleh IUCN menerusi semakan semula keatas status haiwan dan tumbuhan, menurut laporan CNN pada 11 November 2011.

Sebelumnya pada tahun 2006, ia hanya diklasifikasikan sebagai "diancam kritikal" oleh the International Union for Conservation of Nature's (IUCN) menerusi Senarai Merah Spesies Terancam -- dimana haiwan ini terakhir kali dilihat di Afrika Barat pada tahun 2006.

IUCN memberi amaran bahawa spesies badak sumbu yang lain yang akan mengikut Badak Sumbu Hitam adalah Badak Sumbu Putih utara Afrika yang disifatkan "dihujung gigi ambang kepupusan". Manakala Badak Sumbu Jawa Asia akan berada dalam kategori "kearah kedudukan terakhir" akibat dari aktiviti pemburuan haram dan kekurangan pemuliharaan yang kian menjadi.

Menurut Pengerusi Komisi Kemandirian Spesies IUCN, Simon Stuart, dalam kes Badak Sumbu Hitam Barat dan Badak Sumbu Putih Utara, situasi agak berbeza dengan keputusan yang sangat berbeza sekiranya pendekatan pemuliharaan dapat dikuatkuasakan serta merta. Ia mesti dikuatkan khususnya dalam menguruskan habitat dengan azam memperbaiki kemampuan, mengelakkan badak sumbu lain diancam kepupusan.

Untuk rekod spesies badak sumbu putih selatan kini mencecah 20,000 ekor dalam lingkungan persekitaran liar, berbanding jumlahnya kira-kira 100 ekor pada hujung kurun ke-19. Antara kejayaan dalam memulihara spesies haiwan kritikal diancam adalah seperti Kuda Przewalski, yang pada awalnya status diletakkan pada "pupus di luar" pada tahun 1996, namun disebabkan aktiviti pemuliharaan spesies menerusi program pembiakbakaan melalui tangkapan (captive breeding), populasinya kini menjangkau 300 ekor. 

## Pautan luar
* Pusat Badak Hitam
*  Maklumat mengenai badak dari Jabatan Hidupan Liar Malaysia 

## Rujukan
Pianggang perosak buah

**Pianggang perosak buah**, dengan nama saintifik ***Dysdercus cingulatus***, ialah spesies kumbang sebenar dalam keluarga Pyrrhocoridae. Ia perosak berat tanaman kapas, di mana nimfa yang lebih tua dan dewasa memakan buah dan benih kapas ketika ia matang, lalu merebakkan kulat pewarna kapas ketika ia berbuat demikian. Ia turut dikenali sebagai **anak dara cina**.

## Penerangan

Pianggang perosak buah mampu mempertahankan diri daripada pemangsa dengan pelbagai kaedah termasuk rasa, penyamaran, dan warna. Warna yang terang biasanya merupakan tanda ia berasa tidak sedap. 

Pada 2007, Pos Malaysia pernah mengeluarkan setem 30 sen bersaiz 30 mm x 40 mm yang memaparkan pianggang perosak buah. Ia dicetak dalam 20 helaian pada kertas bersalut fosfor bertera air SPM, dan juga terdapat dalam set.

## Tumbuhan perumah
Seperti kapas (*Gossypium*), *D. cingulatus* memakan berbilangan tanaman lain termasuk bendi (*Abelmoschus esculentus*), kasturi (*Abelmoschus moschatus*), bunga raya, jut putih (*Corchorus capsularis*), sitrus dan jagung (*Zea mays*). Ia turut menyerang pohon termasuk randu alas (*Bombax ceiba*), kekabu (*Ceiba pentandra*), jati (*Tectona grandis*) dan baru laut (*Thespesia populnea*).

## Rujukan

## Pautan luar
*  Insects Series IIII Stamp
Remphan hopei

**Kumbang Sesungut Panjang** (*Rhaphipodus hopei*) merupakan yang terbesar antara kumbang sesungut panjang di Malaysia. Ia terdapat di kawasan berbukit.

Kumbang Sesungut Panjang memiliki mandibel yang lurus dengan tepi kasar bagi memotong dan kakinya diselitupi bulu keras. Ia biasanya didapati pada kulit pokok mati dan terhad pada hutan lebih 750 meter. Kumbang Sesungut Panjang mampu menyebabkan kerosakan besar pada pokok balak, pokok buah, dan tanaman lain.

POS Malaysia pernah mengeluarkan setem yang memaparkan serangga Kumbang Sesungut Panjang 30 sen bersaiz 30mm X 40mm, dalam helaian 20 pada tandaair SPM, kertas bersalut phosphor dan juga terdapat dalam set.

## Pautan luar
*  Insects Series IIII Stamp
Kupu-kupu Emperor

**Kupu-kupu Emperor** (*Antheraea helferi*) merupakan yang terbesar antara spesies kupu-kupu yang menarik di dunia. Ia memiliki sayap yang besar yang berbulu dan mempunyai tompok mata dan belalai yang pendek berpelepah. 

Ulat beluncas bagi spesies kupu-kupu Emperor ini bewarna-warni gemuk dan berbulu. Sekitar 22 spesies kupu-kupu Emperor *Antheraea helferi* terdapat di Borneo. 

POS Malaysia pernah mengeluarkan setem yang memaparkan Kupu-kupu Emperor 5 ringgit bersaiz 50mm x 38.5mm, tandaair SPM, kertas bersalut fosfor dalam set.

## Pautan luar
*  Insects Series IIII Stamp
Serangga Tanglung

**Serangga Tanglung** (*Fulgora pyrorhyncha*) merupakan sejenis serangga yang bewarna-warni dengan tompok kuning, hitam, merah, biru, dan hijau pada badan mereka. Yang paling mudah dikenali adalah yang memiliki belalai pada bahagian kepalanya, yang dikenali sebagai serangga Tanglung Paruh Api. 

Beberapa spesies Fulgora boleh didapati di Malaysia, sama ada bahagian bawah hutan atau dikebun buah. Serangga Tanglung biasanya didapati dibatang pokok berdua atau bertiga, kadangkala secara bersendirian.

POS Malaysia pernah mengeluarkan stem yang memaparkan serangga Tanglung 30 sen bersaiz 30mm X 40mm, dalam helaian 20 pada tandaair SPM, kertas bersalut fosfor dan juga terdapat dalam set.

## Pautan luar
*  Insects Series IIII Stamp
Mohammad Hardi Jaafar

**Mohammad Hardi Jaafar** (lahir 30 Mei 1979) merupakan pemain bola sepak Malaysia yang kini mewakili pasukan Selangor FA di Liga Super Malaysia dan Pasukan bola sepak kebangsaan Malaysia.

## Kerjaya
Hardi Jaafar memulakan kerjaya bola sepak professional bersama Telekom Melaka selama dua musim. Hardi kemudian berhijrah ke Selangor FA namun hanya bertahan semusim sahaja. Akhirnya beliau kembali semula beraksi bersama Telekom Melaka pada musim 2004 sehingga musim 2007. 

Kepulangan kembali Hardi ke skuad bersama Telekom Melaka merupakan langkah yang tepat apabila berjaya membawa bersama Telekom Melaka beraksi buat pertama kali di Liga Super. Hardi kemudiannya dilantik untuk menjadi ketua pasukan Telekom Melaka. Pencapaian terbaik beliau bersama Telekom Melaka ialah membawa Telekom Melaka ke separuh akhir Piala Malaysia pada tahun 2005. Status beliau dilonjak apabila dianggap antara salah seorang pemain tengah yang terbaik di Malaysia sehingga dipanggil untuk beraksi bersama Malaysia.

Hardi membuat aksi sulung bersama pasukan kebangsaan ketika bertemu New Zealand pada 19 Februari, 2006. Hardi seterusnya dipanggil untuk beraksi bersama pasukan bawah 23 tahun Malaysia di Sukan Asia Doha pada tahun 2006. Pada kejohanan tersebut, Hardi menjadi satu-satunya pemain Malaysia yang menjaringkan gol dan gol beliau ketika bertemu China merupakan antara gol tercantik perlawanan. 

Bakat Hardi terus ditagih apabila dia terpilih untuk mewakili Malaysia ke Kejohanan Bola Sepak ASEAN 2007. Di kejohanan inilah Hardi berjaya menjaringkan gol antarabangsa pertamanya untuk pasukan utama Malaysia ketika seri 1-1 menentang musuh tradisi Singapura. Hardi juga turut terpilih untuk mewakili Malaysia untuk Piala Asia 2007 dan bermain dalam semua perlawanan. 

Pada tahun 2008, Hardi terpilih untuk mewakili pasukan Malaysia XI menentang Chelsea F.C.. Pada perlawanan tersebut Chelsea F.C. berjaya mengatasi Malaysia XI 0-2.

## Gol Antarabangsa

## Pautan Luar
*Gol Hardi Jaafar di www.youtube.com
Pokok Agav Sisal

**Pokok Agav Sisal** atau nama saintifiknya *Agave sisalana* merupakan sejenis pokok yang boleh hidup di Malaysia dan negara ASEAN lainnya.
Bunga akar kuning

**Bunga akar kuning**, turut disebut **akar cempaka kuning**, **cempaka hutan**, **bunga loceng** dan **alamanda kuning**; dengan nama saintifik *Allamanda cathartica* ialah tumbuhan hiasan genus *[[Allamanda]]* dalam keluarga Apocynaceae. Ia tempatan dari Brazil. Tumbuhan Amerika Selatan ini hidup dengan subur di kawasan terik cahaya matahari dan tanah lembap.

Ia tidak melilit mahupun mempunyai sulur paut atau akar udara. Ia boleh dipangkas membentuk rerenek. Sekiranya tidak dipangkas ia mampu terkapar sehingga 20 kaki tinggi. Bandar Canóvanas, Puerto Rico menerima spesies yang dikenali setempat selaku *canario amarillo* ini, menjadi bunga rasminya. Ia turut menjadi bunga rasmi Dewan Bandaraya Kuching Utara dan disebut **kecobong**.

## Galeri

Allamanda cathartica - flowers.jpg|Sepasang bunga akar kuning.
Bunga loceng.jpg|Bunga akar kuning.
Allamanda cathartica  MHNT.jpg|Buah akar kuning.


## Rujukan

## Lihat juga
* Akar kuning semak
* Akar kuning ungu
Yao Ming

Yao Ming  姚明
KedudukanCenter
LahirKerjaya pro1997–

**Yao Ming** (; lahir 12 September 1980) ialah bekas pemain profesional bola keranjang yang pernah bermain untuk Shanghai sharks di liga Chinese basketball association (CBA) dan Houston Rockets di liga National Basketball Association (NBA). Dia pada masa ini merupakan pemain tertinggi dalam NBA, pada .

Yao Ming, yang dilahirkan Shanghai, China, mula bermain untuk the Shanghai Sharks sebagai remaja, dan bermain dalam kumpulan senior selama 5 tahun dalam CBA, memenangi kejuaraan pada tahun terakhirnya. Selepas berunding dengan CBA dan Sharks bagi perlepasannya, dia telah dibebaskan dan dipilih oleh Houston Rockets sebagai pilihan pertama keseluruhan dalam Draf Nba 2002. Dia pernah sampai ke NBA Playoffs sebanyak empat kali. Pada bulan Julai 2012, Yao Ming mengumumkan persaraannya daripada bola keranjang profesional akibat siri kecederaan kaki dan buku lali yang telah menyebabkannya terlepas 250 permainan dalam 6 musim terakhirnya. Selama 8 musim dia bersama dengan Rockets, Yao Ming memegang beberapa rekod seperti ranking nombor 6 dalam keseluruhan mata serta rebound diperoleh dan juga ranking nombor 2 bagi keseluruhan halangan skor diperoleh bagi francais Rockets. 

Yao Ming merupakan salah seorang atlit China yang paling terkenal, memdapat penajaan daripada beberapa syarikat terkenal. Tahun pertamanya di NBA merupakan subjek yang diutamakan dalam filem dokumentari The Year Of The Yao, dia juga menulis sebuah autobiography berjudul Yao: A Life in Two Worlds bersama Ric Bucher, seorang penganalisa NBA. 

Pada 4 April 2016, Yao Ming bersama Shaquille O'Neal dan Allen Iverson telah dinobatkan ke dalam Naismith Memorial Basketball Hall Of Fame. 

## Pautan luar
* Profil rasmi Yao Ming di NBA.com
* Club Yao  – Kelab peminat rasmi Yao Ming
Hospital Pakar Ampang Puteri

**Hospital Pakar Ampang Puteri** (bahasa Inggeris - *Ampang Puteri Specialist Hospital, APSH*) merupakan sebuah hospital yang dimiliki dan diuruskan oleh KPJ Healthcare Bhd, iaitu Division Penjagaan Kesihatan bagi *Johor Corporation* dan merupakan kumpulan jagaan kesihatan terbesar di Malaysia.

Hospital Pakar Ampang Puteri juga dikenali sebagai hospital penyumbang badan manusia

## Pautan luar
* KPJ Ampang Puteri Specialist Hospital 
* Gambar satelit Hospital Pakar Ampang Puteri
* Ampang Puteri Specialist Hospital , Persatuan Hospital Swasta Malaysia
Lemony Snicket's A Series of Unfortunate Events (runut bunyi)

***Lemony Snicket's A Series of Unfortunate Events*** adalah sebuah runut bunyi, di atas label Sony Classical, bagi 2004 filem yang memenangi Anugerah Academy, *[[Lemony Snicket's A Series of Unfortunate Events]]* membintangi Jim Carrey, Meryl Streep, Catherine O'Hara, Billy Connolly, Liam Aiken dan Emily Browning. Muzik filem itu yang digubahkan oleh Thomas Newman.

Album ini yang dicalonkan untuk Academy Award for Best Original Score.

Lagu "Loverly Spring" yang digunakan dalam 2007 dokumentari *[[Sicko]]*.

## Senarai

#"The Bad Beginning" – 3:20 
#"Chez Olaf" – 3:12 
#"The Baudelaire Orphans" – 2:32 
#"In Loco Parentis" – 1:27 
#"Resilience" – 2:30 
#"The Reptile Room" – 1:36 
#"An Unpleasant Incident Involving a Train" – 4:51 
#"Curdled Cave" – 2:04 
#"Puttanesca" – 2:41 
#"Curious Feeling of Falling" – 1:45 
#"Regarding The Incredibly Deadly Viper" – 2:33 
#"The Marvelous Marriage" – 0:52 
#"Lachrymose Ferry" – 0:38 
#"Concerning Aunt Josephine" – 2:08 
#"VFD" – 1:11 
#"The Wide Window" – 1:12 
#"Cold as Ike" – 2:45 
#"Hurricane Herman" – 2:18 
#"Snaky Message" – 2:31 
#"The Regrettable Episode of the Leeches" – 2:45 
#"Interlude with Sailboat" – 1:04 
#"Verisimilitude" – 2:16 
#"Loverly Spring" – 1:50 
#"A Woeful Wedding" – 3:21 
#"Attack of the Hook-Handed Man" – 2:23 
#"Taken by Supreeze" – 2:02 
#"One Last Look" – 1:41 
#"The Letter That Never Came" – 4:14 
#"Drive Away (End Title)" – 5:04
Badak

**Badak** dalam bahasa Melayu merujuk kepada haiwan yang berbadan dan kaki gempal dan memakan tumbuhan (maun). Ia boleh merujuk kepada salah satu jenis binatang berikut:

* Badak Sumbu, binatang dalam famili Rhinocerotidae.
** Badak Sumbu Putih
** Badak Sumbu Hitam
** Badak Sumbu India
** Badak Raya
* Badak air, binatang dalam famili Hippopotamidae.
* Badak tampung/badak murai, lebih dikenali sebagai tenuk.

Nama tempat:-

* Mukim Badak

Lebih jarang, badak juga boleh merujuk kepada sejenis kuih:

* Cucur badak, kuih tradisional Melayu.
Nagasaki

() ialah pusat pentadbiran dan bandar raya terbesar di Wilayah Nagasaki di Jepun, dan dahulunya merupakan sebahagian Daerah Nishisonogi.

Nagasaki merupakan pusat pengaruh Eropah pada abad ke-16, dan menjadi sebuah markas Tentera Laut Maharaja Jepun yang utama ketika Perang China-Jepun Pertama dan Perang Rusia-Jepun.

Ketika Perang Dunia II, Nagasaki menjadi bandaraya kedua di dunia yang menjadi mangsa perang nuklear.

## Bandar kembar

Nagasaki mempunya beberapa bandar kembar:
### Dalam Jepun
*Hiroshima, Wilayah Hiroshima
### Luar Jepun
*  Saint Paul, Minnesota Amerika Syarikat - (1955) Bandar kembar tertua di Jepun
*  Santos, Brazil (1972)
*  Porto, Portugal (1978)
*   Middelburg, Belanda (1978)
*  Fuzhou, Republik Rakyat China (1980)
*  Vaux-sur-Aure, Perancis (2005), juga bandar kembar Sotome sejak 1978

## Rujukan
Menara Condong Pisa

**Menara Condong Pisa** () atau **Menara Pisa** () merupakan menara loceng, atau menara genta berdiri bebas, bagi gereja besar bandar Pisa di Itali. Menara ini terletak di sebalik gereja besar dan merupakan struktur ketiga yang dibina di ''Piazza del Duomo'' ("Dataran Gereja") di Pisa.

Meskipun sepatutnya berdiri betul-betul tegak, namun menara ini mula condong ke arah tenggara sejurus selepas bermulanya pembinaan pada tahun 1173 kerana asasnya yang lemah dan substrat longgar yang membolehkan asas menara beranjak arah. Kini, menara ini condong ke arah barat daya.

Menara Pisa tingginya 55.86 m (183.27 kaki) dari tanah di sisi terendahnya dan 56.70 m (186.02 kaki) di sisi tertingginya. Lebar dinding di tapak menara ini ialah 4.09 m (13.42 kaki) sementara di aras atas pula lebarnya 2.48 m (8.14 kaki). Beratnya dianggarkan kira-kira 14,500 tan metrik (16,000 tan pendek). Menara ini mempunyai 296 atau 294 anak tangga; aras ketujuhnya kekurangan dua anak tangga di tangga yang menghadap ke udara. Menara ini condong sebanyak 3.97 darjah. Ini bererti puncak menara berada  dari kedudukan sepatutnya seandainya menara ini berdiri tegak.

## Rujukan

## Pautan luar
* Official Website
Televisyen interaktif

**Televisyen interaktif** terdiri daripada pelbagai teknik yang membolehkan penonton berinteraksi dengan rancangan televisyen sambil menontonnya. Televisyen interaktif menandakan keselanjaran dari keinteraktifan rendah (pasang tutup, kawalan bunyi, tukar saluran), sederhana (video atas permintaan ringkas tanpa kawalan pemain) hingga tinggi (seorang penonton mempengaruhi rancangan). Contoh terbaik televisyen berinteraktifan tinggi adalah undian waktu nyata di kaca TV, di mana undian penonton menentukan hasil yang dipaparkan dalam kesinambungan rancangan. Laluan kembali ke penyedia program tidak semestinya diperlukan untuk mengalami program interaktif; contohnya: selepas satu filem dimuat turun, semua kawalannya di tangan penonton. Cuma pautannya diperlukan untuk memuat turun program, namun teks dan perisian yang boleh dilaksanakan oleh pengguna akhir di kotak atas set atau penerima penyahkod bersepadu boleh dipasang secara automatik sebaik sahaja penonton memasuki saluran yang dipilihnya.
Cintaku Di Kampus Biru

**(Cintaku di) Kampus Biru** merupakan filem drama percintaan Indonesia yang dikeluarkan pada tahun 1976 dan disutradarai oleh Ami Prijono. Filem ini dibintangi oleh Roy Marten, Rae Sita dan Yati Octavia.

## Pautan luar
*  Antara Film Bioskop dan Versi Sinetronnya
*  Dokumentasi @ Jibis.PNRI.go.id
Minuman 'otai

***otai*** merupakan air buah yang berasal dari Tonga dan biasanya dihidangkan sebagai minuman petang.  Ia merupakan campuran air, santan kelapa, tembikai, mempelam, dan nanas tetapi kebanyakannya ialah tembikai kerana ia banyak terdapat di Tonga. Sejumlah kecil gula mungkin ditambah walaupun resipi itu sudahpun cukup manis.

Variasi paling terkenal ialah campuran santan kelapa, tembikai dan mempelam. Air batu mungkin juga ditambah bagi menghasilkan *smoothie*; wain juga mungkin ditambah.

## Pautan luar

*Resipi otai di srecipezaar.com
Gangguan bekalan elektrik Sarawak 2008

**Gangguan bekalan elektrik di Sarawak** berlaku di seluruh bahagian di Sarawak pada hari Sabtu, 9 Ogos 2008 mulai jam 6.45 malam, selama 3 jam. Tetapi bandar Bintulu dan Limbang yang berdekatan dengan Brunei tidak pula putus bekalan elektrik.  Bandar yang terjejas teruk ialah Kuching, Miri, Sibu, Sri Aman, Sarikei dan Bau.

Bekalan elektrik disalurkan melalui talian grid utama dari Empangan Batang Ai yang terletak di Lubok Antu. Empangan ini merupakan janakuasa hidroelektrik utama di Satrawak kerana Empangan Bakun masih belum siap. 2 juta penduduk terjejas.

Bekalan elektrik di Sarawak dikendalikan oleh Sarawak Electricity Supply Corporation Berhad (Sesco).  Danice Ipa selaku Ketua Pegawai Operasi Sesco berkata  bekalan elektrik terputus akibat voltan berlebihan pada talian antara Sibu dan Bintulu.

Penduduk bandar panik seketika dari jam 6.45 hingga 7.30 apabila bekalan elektrrik kembali pulih secara berperingkat-peringkat. Selama ini Sarawak tidak pernah mengalami gangguan bekalan elektrik seperti ini.  Penduduk yang panik telah membeli lilin dan lampu suluh dalam kuantiti yang banyak.

Bagaimanapun operasi Lapangan Terbang Antarabangsa Kuching (LTAK) di Kuching tidak terjejas kerana mempunyai janakuasa elektrik simpan sendiri.

## Rujukan
Utilitarianisme

**Utilitarianisme** merujuk kepada idea atau fahaman etika normatif yang menilai sesuatu tindakan berasaskan tujuan untuk memaksimumkan tahap kegunaan, yang ditakrifkan sebagai peningkatan kebahagian dan pengurangan penderitaan. Utilitarianisme klasik sebagaiman yang diperjuangkan Jeremy Bentham dan John Stuart Mill berasaskan hedonisme. Kini utilitarianisme secara amnya ditakrif sebagai sejenis unsur konsequentialisme, walaupun ketika Anscombe mula menggunakan terma tersebut untuk membezakan antara "utilitarianisme lama" dan konsequentialisme. Berdasarkan utilitarianisme nilai moral sesuatu tindakan hanya ditentukan melalui akibat atau kesan yang terhasil, walaupun terdapat pandangan berbeza tentang pertimbangan yang harus diutarakan pada kesan sebenar, kesan jangkaan dan kesan yang ditujukan. Dalam *Cebisan sesebuah kerajaan* (*A Fragment on Government*), Bentham berkata, "kebahagian untuk semua pada tahap tertinggi ialah ukur untuk menilai baik atau buruk" dan menghuraikan tarikfan ini sebagai axiom.

Dengan prinsip kegunaan dimaksudkan prinsip yang menjadikan kegunaan sebagai tolok ukur pokok untuk menilai dan mengambil keputusan apakah suatu tindakan itu secara moral dapat dibenarkan atau tidak. Tindakan yang secara moral benar adalah tindakan yang berguna. Suatu tindakan dinilai berguna kalau akibat tindakan tersebut, secara keseluruhan, dengan memperhitungkan semua phak yang terlibat dan tanpa membezakan, membawa akibat baik berupa kegembiraan atau kebahagiaaan yang semakin besar bagi semakin banyak orang.

## Rujukan
Helmi Eliza

**Mohamad Helmi Eliza bin Elias** (Jawi: ﻣﺣﻣد ﺣﻳﻟﻣﻲ ﺍﻟﻳذا اﻟﻳﺍس lahir pada 20 Januari 1983) merupakan pemain bola sepak Malaysia yang kini bermain bersama Pahang di Liga Super Malaysia. Dia merupakan anggota Pasukan bola sepak kebangsaan Malaysia.

## Kerjaya
Dikenali sebagai "Mie Yeh" oleh penyokong pasukan Kenari. Helmi membuat penampilan sulung sebagai penjaga gol utama Kedah FA pada musim 2006/07 selepas Megat Amir Faisal berhijrah ke Selangor FA. Pada 30 Jun 2007, Helmi membantu pasukan hijau kuning merangkul gelaran Piala FA Malaysia selepas menewaskan Perlis FA 4-2 menerusi sepakan penalti. Pada perlawanan itu, Helmi menerima anugerah selaku pemain terbaik perlawanan atas aksi yang meyakinkan sepanjang perlawanan dimana dia berjaya menyelamatkan dua sepakan penalti yang diambil pemain Perlis FA. Helmi kemudiannya membantu sang kenari memenangi Liga Super Malaysia dan Piala Malaysia pada musim yang sama.

Aksi yang memberansangkan sepanjang musim 2006/07 meletakkan beliau sebagai penjaga gol nombor satu Malaysia dan dipanggil untuk beraksi bersama pasukan kebangsaan. Helmi membuat penampilan pertama bersama pasukan kebangsaan ketika bertemu Pasukan bola sepak kebangsaan Indonesia pada 6 Jun 2008. Dia juga terpilih untuk mewakili pasukan Malaysia XI uutuk menentang Chelsea F.C.. Pada perlawanan tersebut, Helmi berjaya menafikan beberapa cubaan Chelsea F.C. dan salah satunya adalah sepakan volley deras luar kotak penalti dari Deco. Pada perlawanan itu, Malaysia XI tewas 0-2.

Sebelum perlawanan akhir Piala Malaysia 2008, Helmi telah diberikan anugerah Pemain Paling Bernilai dan dia juga terpilih sebagai Penjaga Gol Popular dalam majlis Anugerah Bola Sepak Kebangsaan 100PLUS-FAM 2007-2008.

Pada Pestabola Merdeka 2008, Helmi tidak melepaskan sebarang gol selama 390 minit dalam empat perlawanan. Meskipun tidak melepaskan sebarang gol sepanjang kejohanan berlangsung, Helmi gagal menyelamatkan semua sepakan penalti pada perlawanan akhir menentang Vietnam.

## Pencapaian
* Juara Liga Super Malaysia (2006/07, 2007/08)
* Juara Piala Malaysia (2007, 2008)
* Juara Piala FA Malaysia (2006/07, 2007/08)
* Naib Juara Pestabola Merdeka 2008

## Rujukan

## Pautan Luar
*Profil Helmi Eliza Elias di laman web rasmi F.A.M.
Peristiwa Lapangan Banteng 1982

**Peristiwa Lapangan Banteng 1982** adalah peristiwa yang terjadi pada tarikh 18 March 1982 semasa kempen *Pemilihan Umum Anggota DPR dan DPRD Indonesia 1982* anggota Dewan Perwakilan Rakyat (DPR) dan Dewan Perwakilan Rakyat Daerah (DPRD) Indonesia 1982, ketika parti Golongan Karya (Golkar) melakukan kempennya di Lapangan Banteng, Jakarta, Indonesia. Pada awalnya kempen ini berjalan sebagaimana biasa seperti dalam acara-acara kegiatan kempen lainnya, tetapi kemudian ia berubah menjadi rusuhan berdarah yang menjalar ke berbagai wilayah lain. Akibat dari peristiwa ini beberapa aktivis telah ditahan.

## Nota kaki
The Gentle Crackdown II

***The Gentle Crackdown II***, merupakan sebuah drama TVB. Drama ini merupakan sambungan kepada *[[The Gentle Crackdown]]*. Siri ini ke udara pada 21 Januari 2008.

## Sinopsis
Sejak ayahnya meninggal dunia, pegawai keselamatan pertanian CHAN SAI-MUI (Yumiko Cheng) ingin menjadi wanita yang boleh mempertahankan kampungnya. It is her sincerity that has won her respect from all villagers of the Leung Choi County.  Sometimes she would get too enthusiastic and impulsive that she could bring about a lot of misunderstandings.  Amusingly, she has mistaken the newly appointed agricultural official TSE WONG-SHEUNG (literal meaning "Thank you, Emperor") (Steven Ma) for a thief and the two of them have been bitter enemies ever since.  To keep himself from any possible trouble, SHEUNG has been avoiding MUI intentionally.

For the benefit of his son's future, SHEUNG's father TSE CHONG-TIN (Ha Yu) has not only invited the intelligent TAI TSUNG-MAN (Wayne Lai) to be SHEUNG's assistant, but also found him four special bodyguards playfully named CHUK (Porridge), FUN (Rice Noodle), MEAN (Wheat Noodle), and FAN (Rice). (The names are foods that are the main staple foods of China.)  Despite the best arrangements for SHEUNG, he still gets framed by the corrupted officials from Changsha and is in danger of facing the most torturing punishment.  Luckily, MUI and MAN manage to save him in the nick of time with a jade bowl bestowed by the former emperor.  To everyone's surprise, the jade bowl turns out a fake, but with MAN's wit and courage, SHEUNG is finally saved from danger.  MUI has been through a lot together with SHEUNG and is starting to fall in love with him.  SHEUNG, on the other hand, has no feelings for MUI and decides to turn to MAN for tips as to how to break away from her.  Mysteriously, SHEUNG starts being pursued by a hitman soon afterwards.

## Watak

## Rating

|align="center" colspan="3"|Best Selling Secrets12 Mac - 
|-
|align="center" colspan="1"|**Before:**Wars of In-Laws II1 Januari - 27 Januari
|align="center" colspan="1"|**[[Senarai siri TVB (2008)|2008]]**Wasabi Mon Amour28 Januari - 2 Mac
|align="center"|**Next:**Tai Chi 25 Februari - 28 Mac
|-
|align="center" colspan="1"|Survivor's Law IIDisember 24 - Januari 18
|align="center" colspan="1"|The Gentle Crackdown II  21 Januari - 25 Februari
|align="center" colspan="1"|The Seventh Day 18 Februari - 21 Mac
Ann Wan Seng

**Ann Wann Seng**  atau nama Islamnya **Ann Abdullah** merupakan rakyat Malaysia keturunan Cina yang aktif dalam NGO dan memberi ucapan dalam pentas politik serta menulis buku.

Beliau berkelulusan Ijazah Sarjana Muda dan Sarjana dalam bidang Antropologi dan Sosiologi, Universiti Malaya. Beliau juga menyandang Setiausaha Kehormat, Persatuan Cina Muslim Malaysia (MACMA) dan juga kolumnis Dewan Ekonomi yang diterbitkan oleh DBP.

Beliau merupakan Penolong Setiausaha Kehormat Pertubuhan Kebajikan Islam Malaysia (Perkim). 

Pada 9 Ogos 2008, beliau memerima Anugerah Saudara Muslim Cemerlang 2008  anjuran Jabatan Kemajuan Islam Malaysia (Jakim) dengan kerjasama Majlis Agama Islam Wilayah Persekutuan (MAIWP) . Anugerah disampaikan oleh Isteri Perdana Menteri, Datin Seri Jeanne Abdullah dalam Konvensyen Saudara Muslim Peringkat Kebangsaan 2008 di Masjid Wilayah Persekutuan, Kuala Lumpur. Turut menerima anugerah itu ialah Toh Puan Dr. Buddha. Kajian perbandingan agama telah dilakukan secara intensif dan mendapati ajaran Islam bersifat sejagat. Beliau telah memeluk Islam lebih 20 tahun tetapi masyarakat Melayu masih menganggapnya mualaf.

Beliau kagum dengan masyarakat Islam yang bertahan di China. Sahabat Nabi, Sa'ad ibn Abi Waqqas telah mengiIslamkan penduduk negara China sebelum Islam sampai di Asia Tenggara. Kini terdapat 136 juta penduduk yang beragama Islam di China.

## Hasil tulisan
Ann Wann Seng banyak menulis artikel untuk majalah dan akhbar. Beberapa buku yang ditulisnya ialah:

* Rahsia Bisnes Orang Cina
*Rahsia Bisnes Orang Jepun
*Rahsia Bisnes Orang Korea
*Rahsia Islam di China: Gemilang di Sebalik Tembok Besar
*Murtad: Jangan Pandang Sebelah Mata
*Jumaat Bersama Tok Guru
*Biar Orang Cina Pimpin Islam
*Membongkar Kesesatan Black Metal: The Child of Satan
*Perayaan Orang Cina
*Kamu, Apa Yang Kamu Makan 

## Lihat juga
* Jeanne Abdullah



## Rujukan

* https://www.goodreads.com/author/show/765935.Ann_Wan_Seng
Persatuan Kebajikan Penulis Muda Selangor

**Persatuan Kebajikan Penulis Muda Selangor** atau 'Kemudi' adalah persatuan penulis di Selangor yang terhasil dari pertemuan dan perbincangan penulis muda di Institut Trengkas Malaysia (ITM) 3B, Jalan Gurney (kini Jalan Semarak), Kuala Lumpur pada 11 September 1971.  Sambutan yang diterima dari kalangan penulis muda Selangor dan luar selangor pada masa itu sungguh menggalakkan.

## Jawatankuasa
Pada 14 Disember 1971, Mesyuarat penubuhan KEMUDI dengan pembentukan sebuah Jawatankuasa Penaja yang terdiri daripada Dato Abdul Samad Maharudin-(Yang Di Pertua), Dato Dr Mohd Nordin Abdulrahman @ Atondra ,Saring Sirad @ Ismas Saring, ,Salmiah Hj Mat Saman @ S. Hamisal.   Sementara Raja Azam Bidin, Dr Ahmad RAzali Yusof,B. Buyung, Shamsuddin Taha dan Umi Kalthum Ahmad telah dipilih sebagia Ahli Jawatankuasa.

Pada 6 Julai 1972, Persatuan Kebajikan Penulis Muda Selangor (KEMUDI) telah diluluskan pendaftarannya oleh Pendaftar Pertubuhan.

## Tujuan penubuham
Antara tujuan KEMUDI ditubuhkan adalah untuk memberi bantuan khas kepada ahli yang menghadapi kecemasan.  Sungguhpun soal kebajikan dititikberatkan, ini tidak bermakna KEMUDI melupakan tanggungjawab dalam pengembangan bahasa dan sastera.  malah sejak ditubuhkan, KEMUDI dikategorikan sebagai sebuah persatuan yang mantap jika diukur daripada kegiatan kesusteraan yang telah dilaksanakan.  Antara kegiatan besar yang telah dilaksanakan ialah Hari Puisi Selangor, Apresiasi Puncak Penyair Asean, Malam Menghening Cipta - Iqbal, Amir Hamzah, M. Ghazali (Punggok) dan Ruhi Hayat, Temu Sastera dan Anugerah Sastera KEMUDI.

Dalam meniti usia yang matang, KEMUDI telah mengorak langkah dengan mewujudkan beberapa biro  dalam pentadbiran KEMUDI.  Menyedari perkatan Muda dalam nama KEMUDI tidak sesuai, maka pada 3 April 1994 bertempat di rumah Yang Di Pertua KEMUDI, telah diadakan Mesyuarat Agung Khas (Perlembangaan).  Pada mesyuarat tersebut ahli yang hadir telah membuat ketetapan menukar nama Persatuan Kebajikan  Penulis Muda Selangor kepada Persatuan Penulis dan Kebajikan Negeri Selangor.  Namun begitu akronimnya tidak berubah, masih lagi KEMUDI.

Sebagai langkah untuk terus berada di hadapana dalam arus perdana sastera di Selangor, KEMUDI telah bernaung di bawah Majlis Kebudayaan Negeri Selangor (MKNS) dan Gabungan Persatuan Penulis Nasional (GAPENA).

Sememangnya KEMUDI telah sinonim dengan kegiatan kesusteraan mutahir di Negeri Selangor Darul Ehsan.

## Rujukan

## Pautan luar
* Laman utama KEMUDI
* Laman GAPENA
Mingguan Editor

**Mingguan Editor** merupakan sebuah akhbar berbahasa Melayu di Malaysia. Akhbar ini memberikan tumpuan sepenuhnya kepada dunia perniagaan dan ekonomi Malaysia dan juga luar negara.

## Ciri-ciri
Akhbar ini bersaiz kompak dan menyasarkan pasarannya kepada golongan usahawan, ahli perniagaan dan ahli ekonomi. Slogan akhbar ini ialah "Pencipta Pemikiran Baru". Akhbar ini berharga RM3.50 senaskhah. Ia menyajikan berita-berita semasa berkaitan bisnes dan ekonomi, yang merangkumi hal-ehwal pembiayaan, kewangan, keusahawan, pendidikan, pasaran, pengurusan dana, psikologi keusahawan, belanja mobil dan tips perniagaan. Ia juga menyajikan tentang pengalaman tokoh-tokoh perniagaan dalam dan luar negara yang telah berjaya. Juga terdapat ruangan fokus, cetusan pembaca dan dialog.

Editor akan yang menumpukan perhatian kepada usahawan yang baru dan telah berjaya. Editor mencapai jualan sebanyak 30 naskah setiap kali di pasaran.

Akhbar ini diasaskan oleh Dr Marzuki Ibrahim yang merupakan pakar dalam bidang media dan beliau pernah dan berpegalaman bekerja bersama dengan nama-nama besar dalam dunia persuratkhabaran seperti Adibah Amin,Harun Hassan, A. Jalil Ali, Tan Sri Melan Abdullah, Baharudian Zainal, Kamal Amir Kamal Hijaz, Khalid Jefri dan ramai lagi.
Dr Marzuki Ibrahim yang dilahirkan di Kepala Batas, Pulau Pinang, mendapat pendidikan dalam bidang Pengajian Islam dan Master dalam bidang  Politik Antarabangsa dan mendapat PhD dalam Mass Media.

Ia diterbitkan oleh Rodatra Media Sdn Bhd yang berpengkalan di No 36-3, Jalan Setiawangsa 10, Taman Setiawangsa, 54200 Kuala Lumpur. Akhbar ini dicetak oleh KLK Press Sdn Bhd yang berpusat di Jalan BK1/12, Taman Perindustrian Kinrara, 47100 Puchong, Selangor.

## Rujukan
* Mingguan Editor.
Popiah Pictures

**Popiah Pictures** ialah sebuah syarikat penerbitan drama dan realiti di Malaysia yang banyak memenangi anugerah. Syarikat yang diasaskan oleh Anne Low dan Ng Ping Ho ini telah menerbitkan berbilang rancangan untuk penyiaran televisyen Malaysia.

## Terbitan
**[[Getting Together]]*
**[[Each Other]]* (2002)
**[[Kopitiam (siri TV)|Kopitiam]]* (1997-2003)
**[[Table For Two]]* (2004)
**[[Realiti (siri TV)|Realiti]]* (2006)
**[[The Firm]]* (2007-)
**[[Ghost]]* (2008-09)

## Rujukan
* Azmi, Dzof (Feb 8, 2008) A ghostly glimmer of hope. *The Star.* Retrieved May 18, 20098.
* (Aug 24, 2006) New drama series on reality TV shows. *The Star.* Retrieved Jun 27, 2007.
* Maizura, Intan (Jun 27, 2007). Peep!: At home in the office. *Sunday People.* Retrieved Jun 27, 2007.

## Pautan luar
*
Republik Karelia

**Republik Karelia** (Rusia: Респу́блика Каре́лия, *Respublika Kareliya*) merupakan satu subjek persekutuan di Rusia. Bersempadankan dengan Finland dan Rusia
Taman Centennial

**Taman Centennial** boleh merujuk kepada:

*Taman Olimpik Centennial, Atlanta, Georgia, AS
*Taman Centennial, New South Wales, sebuah taman dan subbandar Sydney, Australia
*Taman Centennial (Teluk Thunder), sebuah taman di Teluk Thunder, Ontario, Kanada
*Taman Centennial (Moncton), sebuah taman di Moncton, New Brunswick, Kanada
*Taman Centennial (Toronto), sebuah taman di Toronto, Ontario, Kanada
*Taman Centennial (Nashville), Tennessee, AS yang dibangunkan di bekas tempat *Tennessee Centennial Exposition*
*Taman Centennial (Christchurch), New Zealand
*Taman Centennial (Oamaru), New Zealand
*Taman Centennial (Stirling), Alberta, Kanada
*Taman Centennial, Australia Barat, sebuah subbandar bandar daerah Albany.
*Taman Centennial, Arizona, sebuah perkampungan desa di La Paz County.
*Perkuburan Taman Centennial, Adelaide, Australia Selatan, sebuah perkuburan besar, sekitar 40 hektar
*Taman Centennial, Metropolis, sebuah taman dongeng dalam siri televisyen Lois & Clark: The New Adventures of Superman
Asraruddin Putra Omar

**Muhammad Asraruddin Putra Bin Omar** (lahir 1988) di Kuala Selangor, Selangor merupakan pemain bola sepak Malaysia yang kini bermain selaku pertahanan untuk pasukan Selangor FA di Liga Super Malaysia. Dia merupakan anggota pasukan bola sepak kebangsaan Malaysia.

## Kerjaya
Produk Sekolah Sukan Bukit Jalil ini merupakan pemain serba boleh. Dia memainkan watak penting ketika menbantu Malaysia layak ke kejohanan Belia Asia 2006 di India.

Semasa mewakili pasukan bawah 19 tahun Malaysia pada kejohanan Piala Juara Belia 2007 (CYC), Asraruddin memegang tanggungjawab selaku penolong ketua pasukan. Dia kemudian menjadi ketua pasukan ketika menentang PSV Eindhoven setelah Bunyamin Umar mengalami kecederaan. Persembahan yang beliau tonjolkan ketika berlangsungnya CYC menarik minat PSV Eindhoven untuk membawanya mengikuti latihan selama seminggu di Akademi PSV.

Asraruddin membuat penampilan pertama bersama pasukan bawah 23 tahun Malaysia ketika menentang Republik Ireland pada 15 Mei 2008 di kejohanan Piala Antara Benua 2008. Dia kemudian mewakili dan beraksi pertama kali bersama pasukan Malaysia ketika menentang India di Hyderabad pada 22 Julai 2008. Dia juga membuat penampilan bersama Malaysia XI ketika menentang Chelsea F.C. di Stadium Shah Alam pada 29 Julai 2008. Pada perlawanan tersebut Malaysia XI tewas 0-2.

## Rujukan

## Pautan luar
*Profil Mohd Asrarudin Putra Omar di laman web rasmi F.A.M. 
*Mohd Asrarudin Putra Omar di Selangorfc.com
Pisang rastali

**Pisang rastali**, **pisang rajastali** atau **pisang keling**, turut dipanggil **pisang kelat keling** di Pantai Timur, ialah kultivar pisang kacukan triploid bagi Kumpulan "Pome" AAB dari Filipina. Ia salah satu kultivar pisang paling umum di Asia Tenggara dan Filipina sendiri, bersama pisang berangan dan nipah. Ia dipanggil **pisang raja sereh** di Indonesia, dan *latundan*, *silk* atau *apple banana* dalam bahasa Inggeris.

## Penerangan

Pokok pisang rastali selalunya mencapai ketinggian 10 ke 13 kaki. Ia memerlukan dedahan matahari penuh atau setengah. Bunganya berwarna gading, kuning atau ungu. Buahnya bulat runcing dengan kulit kuning nipis setelah masak sepenuhnya. Ia lebih kecil dari kultivar pisang berangan dan Cavendish yang berpengaruh secara komersial. Ia sedikit masam, macam rasa epal.

## Taksonomi
Dalam pengelasan lama, kultivar rastali, asalnya tumbuhan yang dirujuk sebagai *Musa sapientum*. Ia kemudiannya disedari yang *Musa sapientum* sebenarnya kultivar kacukan pisang liar *[[Musa balbisiana]]* dan *[[Musa acuminata]]* yang berbiji dan bukannya spesies.

Pisang rastali ini kacukan AAB yang triploid. Nama penuhnya ialah *Musa acuminata* × *M.&nbsp;balbisiana* (Kumpulan AAB) 'Latundan'.

## Kegunaan

### Kulinari
Pisang rastali terkenal sebagai pisang pembasuh mulut yang dimakan mentah atau dimasak  selain kulitnya. Tangkai dan pucuknya dimakan dengan dimasak. Di Myanmar dan Thailand, bunganya dimasak dan dimakan dalam beberapa resipi.

### Hiasan rumah
Ia turut ditanam sebagai tanaman hiasan.

## Rujukan

## Pautan luar
Pisang abu keling

**Pisang abu keling** ialah kultivar pisang kacukan triploid ABB. Nama saintifiknya ialah *Musa acuminata* × *M. balbisiana* (Kumpulan ABB) 'Bluggoe'. 

Buah pisang abu keling ini biasanya dimakan begitu sahaja. Pisang jenis ini juga dikenali sebagai *pisang batu* dalam bahasa Jawa.

## Rujukan




## Pautan luar
Perang Ossetia Selatan 2008

**Perang Ossetia Selatan 2008** merupakan perang darat, udara dan laut yang melibatkan negara Georgia, Persekutuan Rusia dan republik Ossetia Selatan dan Abkhazia yang ingin berpisah dari Georgia. Perang ini bermula pada 8 Ogos 2008 dan secara besarnya berakhir pada 14 - 16 Ogos 2008 dengan gencatan senjata. Perang tercetus setelah perjanjian gencatan senjata antara Georgia dan Ossetia Selatan tidak dapat bertahan (kedua-dua pihak saling menyalahkan satu sama lain atas kegagalan gencatan senjata), lalu Georgia menceroboh Ossetia Selatan dengan bala tentera yang besar yang meranapkan kota Tskhinvali. Seorang pegawai kanan Kementerian Pertahanan Georgia berkata negaranya hendak "memulihkan perintah berperlembagaan" terhadap kawasan Ossetia Selatan. Kerajaan Georgia berkata tenteranya telah dikerah untuk menamatkan bedilan puak pemisah Ossetia Selatan terhadap orang awam Georgia.

Rusia bertindak balas pada hari kemudian dengan mengerahkan tenteranya ke Ossetia Selatan, agar mengusir tentera Georgia dari Tskhinvali sambil meneruskan pengeboman sasaran dan prasarana tentera Georgia. Perdana Menteri Rusia Vladimir Putin menyatakan bahawa Georgia sedang "menghapuskan rakyat sendiri" sementara Presiden Dmitry Medvedev menyatakan bahawa tujuan negaranya adalah "untuk memaksa pihak Georgia agar beraman", serta beliau "wajar melindungi nyawa dan maruah warga Rusia di mana jua mereka berada," iaitu menyentuh pasukan pengaman Rusia (yang turut mengalami kematian akibat serangan Georgia) dan mungkin juga kira-kira 90% penduduk awam di Ossetia Selatan yang memegang pasport Rusia. Rusia kemudian turut memasuki Georgia.

## Rujukan

## Pautan luar
* Ministry of Foreign Affairs of Georgia 
* The Path to War  (GlobalSecurity.org)
* Timeline: Georgia-Ossetia armed conflict (Russia Today)
* Comparison of force strength  (Reuters)
* NewsGeorgia Google Translation from the Russian version of News-Georgia. 
* AdjaraTV  (English)
* The State Committee of Information and Press of the Republic of South Ossetia  (English version)
*  Ministry of Defence of the Russian Federation
*   Ministry of Foreign Affairs of the Russian Federation
* Georgian Ministry of Defence (site may be down due to cyber attack) 
* The Messenger, English language newspaper in Tbilisi
* Military News Agency  by Interfax
* Russia, Georgia Hold Military Exercises amidst Tensions  (Moscow News)

### Video
* BBC World News Youtube Channel
* Russia Today Youtube Channel
* A journey to South Ossetia, a documentary about life in South Ossetia, made in 2007 (before the war)
* Russian convoy moving towards Tskhinvali, 06:20
* Destruction in Tskhinvali, 01:36
* Casualties in Tskhinvali, 05:17
* Damaged hospital building in Tskhinvali, 02:17

### Sumber peta
* Topographic maps of the region from Poyechali
Pisang awak

**Pisang awak** merupakan kultivar pisang makan yang tergolong dalam kumpulan kultivar pisang ABB. Kultivar ini tumbuh di seluruh dunia. Ia ditanam untuk buah dan daunnya. Di Indonesia, ia dikenali sebagai **pisang klotok**.

## Ciri-ciri
* Merupakan varieti masakan, berbiji dan tanpa biji.
* Ketinggian batang palsu 4 - 5 meter.
* Mula berbuah selepas setahun dan buah matang selepas 4 - 5 bulan berbunga.
* Berat tandan buah 20 - 30 kg dan mempunyai 9 - 12 sikat.
* Setiap sikat mempunyai sehingga 16 biji pisang.
* Varieti pisang awak : awak kepek (sedikit masam manis), awak lilin (manis), awak legor.


Imej:Setandan pisang awak kepek.jpg|Setandan pisang awak.


## Rujukan




## Pautan luar
* Terlalu banyak maklumat mengenai pisang.
Jayadeva (ahli matematik)

**Jayadeva** (**जयदेव**) adalah seorang ahli matematik abad kesembilan India, yang mengetahui kaedah kitaran (kaedah chakravala) yang digelar oleh Hermann Hankel "benda terunggul dicapai dalam teori bilangan sebelum Lagrange (abad ke-18)." Dia juga membuat banyak penyumbangan penting pada kombinatorik.

## Lihat juga
* Senarai ahli matematik India
Yamaha Lagenda

**Yamaha Lagenda** adalah satu siri motosikal kapcai keluaran Yamaha bagi pasaran Malaysia.

## Sepintas lalu
Siri Yamaha Lagenda terdiri daripada 5 model:

# **SR Lagenda 100cc** - (pengeluaran dihentikan) SR Lagenda adalah model pertama dalam siri Lagenda. Dilancarkan oleh pelumba motosikal Jepun Norifumi Abe, ia dibina sebagai pengganti kepada Yamaha SRX 100.
# **Lagenda 110cc** - (pengeluaran dihentikan, digantikan dengan Lagenda Z) Lagenda 110cc adalah model SR Lagenda dengan sesaran enjin yang lebih tinggi. Walau bagaimanapun, beberapa perubahan telah dilakukan terhadap model ini, seperti kerangka yang lebih tegar dengan tapak roda yang lebih panjang sedikit serta alur masukan daripada karburetor ke enjin yang lebih lurus, mengurangkan "kesan lopak". Dalam perlumbaan bermotor, Yamaha Lagenda 110 memperoleh reputasi sangat baik sebagai jentera perlumbaan memandangkan motosikal ini hampir kesemua kedudukan podium bagi setiap pusingan siri perlumbaan Malaysian Cub Prix.
# **Lagenda Z 110cc** - (2005-2010) Lagenda Z adalah Lagenda 110 yang mengalami perubahan semula dan mula dikeluarkan sejak tahun 2005. Model ini sekali lagi mengalami perubahan pada Januari 2008, mengembalikan semula logo lama "Lagenda" dari Lagenda 110. Model tahun 2008 dilengkapi penutup alur kunci bagi perlindungan yang lebih baik terhadap kecurian.
# **Lagenda ZR 110cc** - (2005-2010) Versi yang diubah suai  Lagenda Z untuk mereka yang lebih suka lebih banyak ciri perlumabaab. Ciri-ciri menonjol termasuk rim sport, elektrik starter, dan penyerap belakang yang mempunyai kanister minyak tambahan untuk naik licin di atas jalan tidak sekata. Model ini hanya terdapat di biru dan mempunyai tepat spesifikasi enjin yang sama seperti Lagenda Z 110cc.
# **Lagenda 115Z** - (2010-sekarang) Lagenda 115Z menggunakan enjin yang direka semula dengan galas 62 besar jurnal mm yang menghadkan kelajuan enjin, menghasilkan output kuasa yang rendah sedikit.

Siri motosikal ini popular kerana penjimatan bahan apinya (sehingga 42.7 km/L pada kelajuan lebuh raya) serta reka bentuknya.

## Rujukan

## Pautan luar
* Laman web Yamaha Malaysia
Memanah di Sukan Olimpik Beijing 2008

**Memanah di Sukan Olimpik Beijing 2008** diadakan selama tempoh jangka masa seminggu bermula pada 9 Ogos dan berakhir pada 15 Ogos 2008. Acara-acara memanah berlangsung di Olympic Green Archery Field, satu penempatan sementara di Olympic Green, Olympic Park di Beijing.

## Format pertandingan
Kedua-dua lelaki dan wanita mempunyai saiz sasaran yang sama (1.22 m) dan berdiri sama jaraknya dari sasaran mereka (70 m). Markah bagi setiap anak panah akan dinilai dengan berapa dekat anak panah berkenaan dengan pusat sasaran yang ia kenakan, dengan satu markah 10 bagi anak panah yang mengenai terus di tengah, jatuh ke 0 markah sekiranya anak panah itu tidak terkena sasaran sepenuhnya. Pingat-pingat akan dianugerahkan di dalam 4 acara: Individu Lelaki, Individu Wanita, Berpasukan Lelaki, and Berpasukan Wanita.

### Individu

64 pemanah akan bertangding di dalam kedua-dua pertandingan lelaki dan wanita individu. Satu pusingan awal penentuan ranking akan diadakan pada jarak 70 m, di mana setiap pemanah akan membidik 72 anak panah (dalam enam six kumpulan, terdiri daripada 12 anak panah). Markah keseluruhan ini akan digunakan untuk meletakkan pemanah mengikut seeding ke dalam sistem kalah-mati.

Tidak seperti berlaku di Athens, para pemanah yang memenangi pusingan pertama di dalam pertandingan individu, akan beradu serta merta di dalam pusingan berikutnya, tanpa menunggu kesimpulan umum daripada kalah mati itu. Turutan memanah akan diberikan selepas penempatan pemanah selepas pusingan awal The order of shooting will be given by the placement of the archers after the ranking round. 
Pemanah akan membidik 12 anak panah dalam kumpulan 3 anak panah.

### Pasukan

Setiap negara yang mempunyai pertandingan individu juga boleh bertanding di peringkat berpasukan. Markah daripada ranking individu akan dijumlahkan untuk menilai markah pasukan yang digunakan untuk meletakkan ranking pasukan di dalam pusingan kalah mati. 
Perlawanan yang dikandungi oleh setiap pasukan akan memanah 24 anak panah (dalam Athens mereka memanah 27) di dalam 4 kumpulan 6 anak panah, dengan setiap pemanah pasukan akan memanah 8 anak panah.